கேள்வி: பச்சைப் புலி இறால் - விளக்கம் பற்றி விளக்கவும்.
பதில்: ''பின்னேயசு செமிசல்கேடசின்'' வெளிர் பழுப்பு நிற உடலைக் கொண்டுள்ளது. இதன் மேலோட்டின் பின்புறம் முழுவதும் இரண்டு மஞ்சள் அல்லது நுரை நிற குறுக்கு பட்டைகளுடன் பச்சை நிறத்தில் காணப்படும். அடிவயிறு பழுப்பு சாம்பல் மற்றும் வெளிர் மஞ்சள் குறுக்கு பட்டைகள் கொண்டதாக இருக்கும். உணர்கொம்புகள் பழுப்பு மற்றும் மஞ்சள் நிறத்தில் உள்ளன. சீரான மென்மையான மேலோடு மற்றும் வயிறு காணப்படும். தலைநீட்சியில் 7 அல்லது 8 முதுகு பற்களும் 3 வயிற்றுப்புற பற்களும் காணப்படும். இதனுடைய அதிகபட்ச மொத்த நீளம் ஆண் இறாலில் 180 மிமீ எனவும் பெண் இறாலில் 228 மிமீ எனவும் எடையானது 130 கிராம் வரையும் இருக்கும்.
கேள்வி: பச்சைப் புலி இறால் - பரவல் பற்றி விளக்கவும்.
பதில்: ''பின்னேயசு செமிசல்கேடசு'' கிழக்கு ஆப்பிரிக்கா மற்றும் செங்கடல் கிழக்கிலிருந்து இந்தோனேசியா மற்றும் வடக்கு ஆத்திரேலியா வரை இந்தோ-மேற்கு பசிபிக் வரை பரவிக் காணப்படுகிறது. இது சுயஸ் கால்வாய் மூலம் கிழக்கு மத்திய தரைக்கடலை காலனித்துவப்படுத்தியது. இதை ஒரு லெஸ்செப்சியன் குடியேற்றமாக மாற்றியது.
கேள்வி: பச்சைப் புலி இறால் - வாழ்விடம் மற்றும் சூழலியல் என்பது என்ன?
பதில்: கடலோர நீரின் ஆழம் 130மீ வரை உள்ள மணல் மற்றும் சேறு நிறைந்த பகுதிகளில் ''பின்னேயசு செமிசல்கேடசு'' காணப்படுகிறது. பாரசீக வளைகுடா ''பி. செமிசல்கேட்டசு'' திசம்பர் மற்றும் மார்ச் மாதங்களில் முட்டையிடுகின்றன. ஆனால் இலையுதிர் காலத்தில் இரண்டாம் நிலை உச்சம் அடையும். 90% பெண் இறால்கள் 54 மிமீ நீளத்தை அடைந்தபின் பாலியல் முதிர்ச்சியை அடைகின்றன. முட்டையிடுதல் நிகழ்வு முக்கியமாகக் கடலில் நடைபெறுகிறது. முதிர்ச்சியடைந்த இறால்கள் கடல்சார்ந்தும், இளம் இறால்கள் கழிமுகச் சூழலைச் சார்ந்து காணப்படுகின்றன.
கேள்வி: பச்சைப் புலி இறால் - இறக்குமதி தடை-ஆத்திரேலியா பற்றி விளக்கவும்.
பதில்: 2017ஆம் ஆண்டில் தென்கிழக்கு ஆசியாவில் வெள்ளைப்புள்ளி நோய் அதிகமாகக் காணப்பட்டது. இதனால் ஆத்திரேலியா இந்த இறால் இறக்குமதியைத் தடை செய்தது.